Document ID: 32002D0459

32002D0459
L 159/27
JURNALUL OFÍCIAL AL UNIUNII EUROPENE
DECIZIA COMISIEI
din 4 iunie 2002
de stabilire a listei unităților din rețeaua informatizată ANIMO și de abrogare a Deciziei 2000/287/CE
[notificată cu numărul C(2002) 2026]
(Text cu relevanță pentru SEE)
(2002/459/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburi intracomunitare cu anumite animale vii și cu produse în vederea realizării pieței interne (1), astfel cum a fost modificată ultima dată prin Directiva 92/118/CEE (2), în special articolul 20 alineatul (3),
întrucât:
(1)
În vederea asigurării funcționării rețelei informatizate „ANIMO”, este necesar să se identifice diferitele unități în sensul articolului 1 din Decizia 91/398/CEE (3) și să se actualizeze lista cu aceste unități.
(2)
La cererea Țărilor de Jos, a Regatului Unit, a Franței, Danemarcei, Germaniei, Spaniei, Irlandei, Portugaliei, Austriei și a Suediei, este necesar să se modifice lista unităților „ANIMO” stabilite de Decizia 2000/287/CE a Comisiei (4), în special în ceea ce privește unitățile locale și punctele de control la frontieră.
(3)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Lista și identificarea unităților în sensul articolului 1 din Decizia 91/398/CEE sunt stabilite în anexa la prezenta decizie.
Articolul 2
Decizia 2000/287/CE se abrogă. Trimiterile la decizia abrogată se interpretează ca trimiteri la prezenta decizie.
Articolul 3
Prezenta decizie se adresează statelor membre.
Adoptată la Bruxelles, 4 iunie 2002.

Labels: 3
6
12
18
15